b'\n_START_ARTICLE_\nRodbina Balogh\n_START_SECTION_\nZgodovina\n_START_PARAGRAPH_\nStara plemi\xc5\xa1ka rodbina, katere prvi znani predstavnik je bil Peter pl. Balogh, ki je \xc5\xbeivel na prelomu iz 16. In 17. stoletja. Bil je kastelan gradu Tata v esztergomski \xc5\xbeupaniji. v Leta 1610 je dobil posesti v kraju Faddra, dve leti kasneje pa \xc5\xa1e posesti v kraju Ber, po katerem je dru\xc5\xbeina tudi nosila predikat. Poleg tega je posedoval \xc5\xa1e posesti v krajih T\xc3\xb6tt\xc3\xb6s (\xc5\xbeupanija Baranya) in Kisber (\xc5\xbdelezna \xc5\xbeupanija). _NEWLINE_Njegov sin Franc, voja\xc5\xa1ki poveljnik (stotnik) v kraju Krplivnik (mad\xc5\xbe. Kapornak), je bil prvi predstavnik dru\xc5\xbeine ki se je naselil v Prekmurju. Umrl je v Murski Soboti leta 1667. Tudi njegov sin Istvan, iz prvega zakona z Elizabeto pl. L\xc3\xb6rinczfalvay je \xc5\xbeivel v Murski Soboti, kjer je leta 1678 tudi umrl. S soprogo Rebeko pl. Kaldy de Fels\xc3\xb6kaldy je imel dve h\xc4\x8derki in sina Adama, ki je postal najznamenitje\xc5\xa1i predstavnik dru\xc5\xbeine Balogh. _NEWLINE_Adam je bil rojen okoli leta 1665 v kraju B\xc3\xa9rbaltav\xc3\xa1r (\xc5\xbdelezna \xc5\xbeupanija). \xc5\xbde zelo mlad je vstopil v vojsko in sodeloval v voja\xc5\xa1kih kampanjah proti Turkom. Kasneje se je pridru\xc5\xbeil krucem, postal eden njihovih najznamenitej\xc5\xa1ih poveljnikov, in se pridru\xc5\xbeil uporu, ki ga je vodil Ferenc Rakoczy. Leta 1705 je sodeloval v akciji v kateri so sku\xc5\xa1ali ujeti cesarja Leopolda I. v okolici Dunaja. Leta 1708 ga je Rakoczy imenoval za polkovnika. Samo tri leta kasneje je bil ujet in 6. februarja 1711 usmr\xc4\x8dev v gradu Buda._NEWLINE_Ferencov sin iz drugega zakona z Elizabeto pl. Csanyi de Csany je prav tako \xc5\xbeivel v Prekmurju. V prvem zakonu z Suzano pl. Horvath de Mankob\xc3\xbck, ki je bila potomka dolnjelendavskih Banffyjev so se mu rodile tri h\xc4\x8derke - Katarina (por. pl. Raffay), Elizabeta (por. pl. Batsmegyey de Paris) in Magda (por. pl. Jaklin de Elefant), v drugem z Suzano pl. T\xc3\xb6ke pa samo ena - Klara, ki se je poro\xc4\x8dila z Janosem pl. Gombossyjem iz Bakovcev.'